Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: „20. számú melléklet a 32/2005. (X. 21.) PM rendelethez
Paragraph Index: 915

„20. számú melléklet a 32/2005. (X. 21.) PM rendelethez Napi eredmény összesítõ bizonylat kitöltése és kezelése A bizonylat nyomdai úton elõre sorszámozott, 50 lapos hárompéldányos tömb. A kártyateremben egyidejûleg csak egy ilyen tömb lehet használatban, annak utolsó lapjának felhasználása után kezdhetõ új tömb. A kihagyott fel nem használt lapokat áthúzással érvényteleníteni kell. A bizonylatot a pénztáros tölti ki. A „Kártyaterem neve” és „Kártyaterem címe” rovat kitöltése történhet a kártyaterem bélyegzõjével is. „Játéknap” a kártyaterem nyitásától a zárásig terjedõ, a naptári naptól eltérõen meghatározott idõszak. A bizonylat elsõ tíz sorába a póker asztalok /1–10/ aznapi összesített adatait kell beírni. Az „asztal/verseny bizonylat sorszáma” rovatba az azon sorszámú asztalhoz tartozó „Asztalonkénti elszámolás bizonylat” sorszámát kell beírni. Az „eredmény /szervezõi jutalék/” rovatba az „asztalonkénti elszámolás bizonylat”-on elszámolt jutalék összegét kell feltüntetni. A „borra való (Ft) /50%/” rovatba az „asztalonkénti elszámolás bizonylat”-on elszámolt borra való 50%-át kell rögzíteni. A „pénztár” sor „borra való (Ft) /50%/” rovatába a „Pénztár borra való bizonylat” az „adóalapot növelõ összeg (50%)” rovatának tartalmát kell beírni. A nyomtatvány további nem számozott soraiban a „asztalszám/verseny neve” rovatban kell feltüntetni a verseny megnevezését. Az „asztal/verseny bizonylat sorszáma” rovatba a ”Pókerverseny összesítõ bizonylat” bizonylat sorszámát kell beírni. Az „eredmény /szervezõi jutalék/” rovatba ”Pókerverseny összesítõ bizonylat” „verseny eredménye /szervezõi jutalék/” rovatban szereplõ összeget kell beírni. A „napi összesen” sorban kell összesíteni a játéknap „eredmény/szervezõi jutalék” és a szervezõ adóalapjába beszámítandó „borra való /50%/” rovatokat. Az „elõzõ napig” sorába a kártyaterem elõzõ játéknapjának záró eredménye és borra valója göngyölített összegét kell beírni. A „göngyölített” sorában kell feltûntetni a „napi összesen” és az „elõzõ napig” elszámolt eredmény és borra való összegét. A bizonylatot a pénztáros és a teremvezetõ írja alá.”

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes